title: 2007/436/ES,Euratom: Sklep Sveta z dne 7. junija 2007 o sistemu virov lastnih sredstev Evropskih skupnosti

text:
               23.6.2007

               SL

               Uradni list Evropske unije

               L 163/17

      SKLEP SVETA

   z dne 7. junija 2007
   o sistemu virov lastnih sredstev Evropskih skupnosti
   (2007/436/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 269 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 173 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju mnenja Računskega sodišča (2),
   ob upoštevanju mnenja Evropskega ekonomsko-socialnega odbora (3),
   ob upoštevanju naslednjega:

               (1)

               Evropski svet je na zasedanju v Bruslju 15. in 16. decembra 2005 med drugim sklenil, da naj ureditev lastnih sredstev temelji na splošnem cilju enakosti. Ta ureditev bi morala tako zagotoviti, v skladu z zadevnimi sklepi, ki jih je Evropski svet sprejel v Fontainebleauju leta 1984, da se nobeni državi članici ne naloži prevelika proračunska obremenitev glede na njeno sorazmerno blaginjo. Zato je primerno uvesti določbe, ki posebej obravnavajo določene države članice.

               (2)

               Sistem virov lastnih sredstev Skupnosti mora zagotavljati zadostna sredstva za urejen razvoj politik Skupnosti, ob upoštevanju potrebe po strogi proračunski disciplini.

               (3)

               Za namene tega sklepa bi moral biti bruto nacionalni dohodek (BND) opredeljen kot letni BND po tržnih cenah, kakor ga določi Komisija z uporabo Evropskega sistema nacionalnih in regionalnih računov v Skupnosti (v nadaljnjem besedilu „ESA 95“) v skladu z Uredbo Sveta (ES) št. 2223/96 (4).

               (4)

               Glede na prehod z ESA 79 na ESA 95 za namene proračunskih sredstev in virov lastnih sredstev ter zaradi ohranjanja enake ravni zneska finančnih virov sredstev, ki so dani na razpolago Skupnostim, je Komisija v skladu s formulo iz člena 3(1) in 3(2) Sklepa Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti (5) ponovno izračunala zgornjo mejo lastnih sredstev in sredstev za prevzem obveznosti, izraženo na dve decimalni mesti natančno. 28. decembra 2001 je Komisija sporočila nove zgornje meje Svetu in Evropskemu parlamentu. Zgornja meja virov lastnih sredstev je bila tako določena na 1,24 % skupnega BND držav članic po tržnih cenah, zgornja meja sredstev za prevzem obveznosti pa je bila postavljena na 1,31 % skupnega BND držav članic. Evropski svet je 15. in 16. decembra 2005 sklenil, da bi bilo treba te najvišje vrednosti ohraniti na njihovih sedanjih vrednostih.

               (5)

               Zaradi ohranjanja enake ravni zneska finančnih virov sredstev, ki so dani na razpolago Skupnostma, je primerno prilagoditi zgornje meje, izražene v odstotkih glede na BND v primeru sprememb ESA 95, ki povzročajo znatno spremembo BND.

               (6)

               Po vključitvi sporazumov, sklenjenih med urugvajskim krogom večstranskih trgovinskih pogajanj, v zakonodajo Evropske unije, ni več bistvene razlike med kmetijskimi in carinskimi dajatvami. Zato je primerno, da se na področju splošnega proračuna Evropske unije to razlikovanje odpravi.

               (7)

               Za doseganje preglednosti in preprostosti je Evropski svet na zasedanju 15. in 16. decembra 2005 sklenil, da enotna stopnja prevzetih obveznosti iz vira na osnovi davka na dodano vrednost (DDV) znaša 0,30 %.

               (8)

               Evropski svet z dne 15. in 16. decembra 2005 je sklenil, da se Avstriji, Nemčiji, Nizozemski in Švedski v obdobju 2007–2013 odobri znižanje deležev prevzetih obveznosti iz DDV vira, Nizozemski in Švedski pa v istem obdobju tudi bruto znižanje njunih letnih prispevkov na osnovi BND.

               (9)

               Evropski svet z dne 15. in 16. decembra 2005 je sklenil, da se ohrani mehanizem popravka v korist Združenega kraljestva, skupaj z znižanim financiranjem popravka v korist Nemčije, Avstrije, Švedske in Nizozemske. Po obdobju postopnega uvajanja med letoma 2009 in 2011 pa se Združeno kraljestvo polno vključi v financiranje stroškov širitve, razen v primeru neposrednih kmetijskih plačil in tržnih izdatkov in deleža izdatkov za razvoj podeželja, ki izvirajo iz Oddelka za jamstva Evropskega kmetijskega jamstvenega in usmerjevalnega sklada (EKUJS). Izračun popravka v korist Združenega kraljestva se zato prilagodi s postopnim izključevanjem izdatkov, dodeljenih državam članicam, ki so pristopile k EU po 30. aprilu 2004, razen v primeru zgoraj navedenih kmetijskih izdatkov in izdatkov za razvoj podeželja. Dodatni prispevek Združenega kraljestva kot posledica znižanja razporejenih izdatkov v obdobju 2007–2013 ne preseže 10,5 milijarde EUR po cenah iz leta 2004. V primeru nadaljnje širitve pred letom 2013, razen pristopa Bolgarije in Romunije, bo treba ta znesek ustrezno popraviti.

               (10)

               Evropski svet z dne 15. in 16. decembra 2005 je sklenil, da se točka (f) drugega odstavka člena 4 Sklepa 2000/597/ES, Euratom o izključitvi letnih predpristopnih izdatkov v državah pristopnicah iz izračuna popravka v korist Združenega kraljestva neha uporabljati na koncu leta 2013.

               (11)

               Evropski svet z dne 15. in 16. decembra 2005 je pozval Komisijo, naj pripravi obsežen in splošen pregled, ki bo zajemal vse vidike porabe EU, vključno s skupno kmetijsko politiko (SKP), ter pregled sredstev, vključno z znižanjem za Združeno kraljestvo, in o tem poroča v letu 2008/2009.

               (12)

               Treba bi bilo določiti predpise, ki bodo urejali prehod s sistema iz Sklepa 2000/597/ES, Euratom na sistem iz tega sklepa.

               (13)

               Evropski svet z dne 15. in 16. decembra 2005 je sklenil, da sklep začne učinkovati 1. januarja 2007 –

         SPREJEL NASLEDNJE DOLOČBE IN JIH PRIPOROČIL DRŽAVAM ČLANICAM V SPREJETJE:
   Člen 1
   Lastna sredstva se Skupnostma dodelijo v skladu s pravili, določenimi v naslednjih členih, da se v skladu s členom 269 Pogodbe o ustanovitvi Evropske skupnosti (v nadaljevanju „Pogodba ES“) in členom 173 Pogodbe o ustanovitvi Evropske skupnosti za atomsko energijo (v nadaljnjem besedilu „Pogodba Euratom“) zagotovi financiranje splošnega proračuna Evropske unije.
   Splošni proračun Evropske unije se ne glede na druge prihodke v celoti financira iz lastnih sredstev Skupnosti.
   Člen 2
   1.   Lastna sredstva v splošnem proračunu Evropske unije sestavljajo prihodki iz naslednjih virov:

               (a)

               prelevmanov, premij, dopolnilnih ali kompenzacijskih zneskov, dodatnih zneskov ali faktorjev carinskih dajatev po skupni carinski tarifi in drugih dajatev, ki jih določijo ali jih bodo določile institucije Skupnosti za trgovino z državami nečlanicami, carinskih dajatev na proizvode po potekli Pogodbi o Evropski skupnosti za premog in jeklo ter tudi iz prispevkov in drugih dajatev, določenih v okviru skupne ureditve trgov za sladkor;

               (b)

               brez poseganja v drugi pododstavek odstavka 4, iz uporabe enotne stopnje, veljavne za vse države članice in usklajene osnove za odmero DDV, določene v skladu s predpisi Skupnosti. Osnova za odmero DDV, ki se upošteva za ta namen, za posamezno državo članico ne sme biti višja od 50 % BND, kakor je opredeljeno v odstavku 7;

               (c)

               brez poseganja v drugi pododstavek odstavka 5, iz uporabe enotne stopnje – ki se določi po proračunskem postopku glede na skupni znesek vseh drugih prihodkov – in vsote BND vseh držav članic.

         2.   Prihodki iz kakršnih koli novih dajatev, ki se uvedejo v okviru skupne politike v skladu s Pogodbo ES ali Pogodbo Euratom, pod pogojem, da se uporablja postopek iz člena 269 Pogodbe ES ali člena 173 Pogodbe Euratom, tudi predstavljajo lastna sredstva, ki se vključijo v splošni proračun Evropske unije.
   3.   Države članice kot stroške zbiranja zadržijo 25 % zneskov iz odstavka 1(a).
   4.   Enotna stopnja iz odstavka 1(b) je 0,30 %.
   Samo za obdobje 2007–2013 je delež prevzetih obveznosti iz sredstev DDV vira za Avstrijo 0,225 %, za Nemčijo 0,15 % ter za Nizozemsko in Švedsko 0,10 %.
   5.   Enotna stopnja iz odstavka 1(c), se uporablja za BND vsake države članice.
   Nizozemski se samo za obdobje 2007–2013 odobri bruto letno znižanje prispevka na osnovi BND v višini 605 milijonov EUR, Švedski pa bruto letno znižanje prispevka na osnovi BND v višini 150 milijonov EUR, izraženih v cenah iz leta 2004. Ti zneski se prilagodijo trenutnim cenam z uporabo zadnjega deflatorja BDP za EU, izraženega v EUR, ki ga določi Komisija in je na voljo, ko se pripravi predhodni predlog proračuna. Ta bruto znižanja se odobrijo po izračunu popravka v korist Združenega kraljestva in njegovega financiranja iz členov 4 in 5 tega sklepa in nimajo nikakršnega vpliva nanj.
   6.   Če na začetku proračunskega leta proračun še ni sprejet, se do začetka veljavnosti novih deležev še naprej uporabljajo obstoječi deleži za prevzete obveznosti iz sredstev DDV in BND vira.
   7.   V tem sklepu BND pomeni bruto nacionalni dohodek (BND) za tekoče leto po tržnih cenah, ki ga z uporabo ESA 95 v skladu z Uredbo (ES) št. 2223/96 določi Komisija.
   Če bi spremembe ESA 95 povzročile večje spremembe BND, kakor ga določa Komisija, Svet na predlog Komisije in po posvetovanju z Evropskim parlamentom soglasno odloči, ali naj se te spremembe uporabljajo za namene tega sklepa.
   Člen 3
   1.   Skupni znesek lastnih sredstev, dodeljenih Skupnostma za pokrivanje letnih odobrenih sredstev za plačila, ne sme presegati 1,24 % skupne vsote BND vseh držav članic.
   2.   Skupni letni znesek odobrenih sredstev za prevzem obveznosti v splošnem proračunu Evropske unije ne sme presegati 1,31 % skupne vsote BND vseh držav članic.
   Ohranjati je treba pravilno razmerje med odobrenimi sredstvi za prevzem obveznosti in odobrenimi sredstvi za plačilo, da se v nadaljnjih letih zagotovi njihovo ravnovesje in omogoči upoštevanje meja iz odstavka 1.
   3.   V primeru, da spremembe ESA 95 povzročijo večje spremembe BND, ki veljajo za namene tega sklepa, Komisija zgornje meje za plačila in obveznosti, kakor so določeni v odstavkih 1 in 2, ponovno izračuna v skladu z naslednjo formulo:

   kjer je t zadnje polno leto, za katero so na voljo podatki v skladu z Uredbo Sveta (ES, Euratom) št. 1287/2003 z dne 15. julija 2003 o uskladitvi bruto nacionalnega dohodka po tržnih cenah („Uredba BND“) (6).
   Člen 4
   1.   Združenemu kraljestvu se odobri popravek glede proračunskih neravnovesij.
   Ta popravek se določi tako, da se:

               (a)

               izračuna razlika v predhodnem proračunskem letu med:

                           —

                           odstotnim deležem Združenega kraljestva v skupnem znesku neomejenih osnov za odmero DDV, in

                           —

                           deležem Združenega kraljestva v skupnih razporejenih izdatkih, izraženim v odstotkih;

               (b)

               tako dobljena razlika pomnoži s skupnimi razporejenimi izdatki;

               (c)

               rezultat pod (b) pomnoži z 0,66;

               (d)

               od rezultata iz točke (c) odšteje neto dobiček Združenega kraljestva, ki je posledica prehoda na omejeno DDV osnovo, in iz plačil iz člena 2(1)(c), torej razliko med:

                           —

                           zneskom, ki bi ga moralo plačati Združeno kraljestvo za zneske, financirane iz sredstev iz člena 2(1)(b) in (c), če se za neomejene DDV osnove uporablja enotna stopnja, in

                           —

                           plačili Združenega kraljestva na podlagi člena 2(1)(b) in (c);

               (e)

               od leta 2001 naprej od rezultata pod točko (d) odšteje neto dobiček Združenega kraljestva iz povečanja deleža sredstev iz člena 2(1)(a), ki ga zadržijo države članice za pokrivanje stroškov zbiranja in drugih podobnih stroškov;

               (f)

               ob vsaki širitvi EU izračuna popravek rezultata pod točko (e) za zmanjšanje nadomestila in se tako zagotovi, da neznižani izdatki ostanejo takšni tudi po širitvi. Ta popravek se naredi tako, da se skupni razporejeni izdatki zmanjšajo za znesek, enak letnim predpristopnim izdatkom v državah pristopnicah. Vsi tako izračunani zneski se prenesejo na naslednja leta in se vsako leto prilagodijo z deflatorjem BDP za EU, izraženim v EUR, ki ga določi Komisija. Ta točka se preneha uporabljati z dnem prve vključitve popravka v finančni načrt za leto 2014;

               (g)

               prilagodi izračun, z znižanjem skupnih razporejenih izdatkov za skupne razporejene izdatke v državah članicah, ki so pristopile EU po 30. aprilu 2004, razen v primeru neposrednih kmetijskih plačil in tržnih izdatkov, kakor tudi deleža izdatkov za razvoj podeželja, ki izvirajo iz Oddelka za jamstva EKUJS.

         To znižanje se uvede postopoma v skladu s spodnjim časovnim načrtom:

               Popravek za Združeno kraljestvo, ki se bo prvič upošteval v finančnem načrtu v letu:

               Odstotek s širitvijo povezanih izdatkov (kakor so opredeljeni zgoraj), ki se izključijo iz izračuna popravka za Združeno kraljestvo

               2009

               20

               2010

               70

               2011

               100

         2.   V obdobju 2007–2013 dodatni prispevek Združenega kraljestva, ki izvira iz znižanja razporejenih izdatkov iz odstavka (1)(g), ne sme presegati 10,5 milijarde EUR, izraženih v cenah iz leta 2004. Službe Komisije vsako leto preverijo, ali skupni popravek za Združeno kraljestvo presega ta znesek. Za namene tega izračuna se zneski v sedanjih cenah spremenijo v cene iz leta 2004 z uporabo zadnjega deflatorja BDP za EU, izraženega v EUR, ki ga določi Komisija. Če je zgornja meja 10,5 milijarde EUR presežena, se prispevek Združenega kraljestva ustrezno zniža.
   V primeru nadaljnje širitve pred letom 2013, se zgornja meja 10,5 milijarde EUR ustrezno popravi navzgor.
   Člen 5
   1.   Druge države članice pokrivajo stroške popravka v skladu z naslednjo ureditvijo:

               (a)

               najprej se izračuna razdelitev stroškov glede na delež plačil vsake države članice iz člena 2(1)(c), pri čemer je Združeno kraljestvo izključeno in brez vključitve bruto znižanj prispevkov na osnovi BND, odobrenih Nizozemski in Švedski, kakor je določeno v členu 2(5);

               (b)

               nato se znesek popravi tako, da se delež Avstrije, Nemčije, Nizozemske in Švedske zmanjša na eno četrtino njihovega običajnega deleža, dobljenega pri tem izračunu.

         2.   Popravek za Združeno kraljestvo se zagotovi tako, da se njegova plačila zmanjšajo na podlagi uporabe člena 2(1)(c). Stroški, ki jih nosijo druge države članice, se za vsako državo članico prištejejo k njihovim plačilom na podlagi uporabe člena 2(1)(c).
   3.   Komisija opravi potrebne izračune za uporabo člena 2(5), člena 4 in tega člena.
   4.   Če na začetku proračunskega leta proračun še ni sprejet, je višina popravka za Združeno kraljestvo in stroškov, ki jih pokrivajo druge države članice, enaka kakor v zadnjem sprejetem proračunu.
   Člen 6
   Prihodki iz člena 2 se uporabljajo brez razlikovanja za financiranje vseh izdatkov iz splošnega proračuna Evropske unije.
   Člen 7
   Vsi presežki prihodkov Skupnosti nad skupnimi dejanskimi odhodki v proračunskem letu se prenesejo v naslednje proračunsko leto.
   Člen 8
   1.   Lastna sredstva Skupnosti iz člena 2(1)(a) zbirajo države članice po nacionalnih pravilih, uvedenih z zakoni, drugimi predpisi ali upravnimi ukrepi, ki se po potrebi prilagodijo, da izpolnjujejo zahteve pravil Skupnosti.
   Komisija v rednih časovnih presledkih pregleduje nacionalne določbe, o katerih jo obvestijo države članice, državam članicam sporoči spremembe, za katere meni, da so potrebne zaradi zagotovitve skladnosti določb s pravili Skupnosti, in poroča proračunskemu organu.
   Države članice dajo sredstva iz člena 2(1)(a), (b) in (c) na razpolago Komisiji.
   2.   V skladu s postopkom določenim v členu 279(2) Pogodbe ES in členu 183 Pogodbe Euratom Svet sprejme predpise, ki so nujni za uporabo tega sklepa in ki omogočajo pregled zbiranja, dajanje na razpolago Komisiji in plačilo dohodka iz členov 2 in 5.
   Člen 9
   V okviru celovitega in splošnega pregleda, ki bo zajel vse vidike porabe, vključno s SKP, in pregleda virov sredstev EU, vključno s popravkom Združenega kraljestva, o katerem bo poročala v obdobju 2008/2009, Komisija začne splošni pregled sistema virov lastnih sredstev.
   Člen 10
   1.   Pod pogoji iz točke (b) se s 1. januarjem 2007 razveljavi Sklep 2000/597/ES, Euratom. Vsako sklicevanje na Sklep Sveta z dne 21. aprila 1970 o nadomestitvi finančnih prispevkov držav članic z lastnimi sredstvi Skupnosti (7), na Sklep Sveta 85/257/EGS, Euratom z dne 7. maja 1985 o sistemu lastnih sredstev Skupnosti (8), na Sklep Sveta 88/376/EGS, Euratom z dne 24. junija 1988 o sistemu lastnih sredstev Skupnosti (9), na Sklep Sveta 94/728/ES, Euratom z dne 31. oktobra 1994 o sistemu lastnih sredstev Skupnosti (10) ali na Sklep 2000/597/ES, Euratom se šteje za sklicevanje na ta sklep.
   2.   Členi 2, 4 in 5 Sklepa 88/376/EGS, Euratom, 94/728/ES, Euratom in 2000/597/ES, Euratom se še naprej uporabljajo za izračun in popravke prihodkov, ki izvirajo iz uporabe enotne stopnje, ki velja za vse države članice, in enotno določene DDV osnove, ki se, odvisno od leta, omeji med 50 in 55 % BNP ali BND vsake države članice, ter za izračun popravka proračunskih neravnovesij, odobrenih Združenemu kraljestvu za obdobje od leta 1988 do leta 2006.
   3.   Države članice še naprej zadržijo, kot stroške zbiranja, 10 % zneskov iz člena 2(1)(a), ki bi jih morale države članice v skladu z veljavnimi predpisi Skupnosti dati na razpolago do 28. februarja 2001.
   Člen 11
   Generalni sekretar Sveta o tem sklepu uradno obvesti države članice.
   Države članice generalnega sekretarja Sveta nemudoma uradno obvestijo o zaključku postopkov za sprejetje tega sklepa v skladu s svojimi ustavnimi pravili.
   Ta sklep začne veljati prvi dan meseca po prejemu zadnjega uradnega obvestila iz drugega pododstavka.
   Učinkovati začne 1. januarja 2007.
   Člen 12
   Ta sklep se objavi v Uradnem listu Evropske unije.

      V Luxembourgu, 7. junija 2007

            Za Svet

            Predsednik

         M. GLOS

      (1)  Mnenje z dne 4. julija 2006 (še ni objavljeno v Uradnem listu).

      (2)  UL C 203, 25.8.2006, str. 50.

      (3)  UL C 309, 16.12.2006, str. 103.

      (4)  UL L 310, 30.11.1996, str. 1. Uredba kakor je bila nazadnje spremenjena z Uredbo (ES) št. 1267/2003 Evropskega parlamenta in Sveta (UL L 180, 18.7.2003, str. 1).

      (5)  UL L 253, 7.10.2000, str. 42.

      (6)  UL L 181, 19.7.2003, str. 1.

      (7)  UL L 94, 28.4.1970, str. 19.

      (8)  UL L 128, 14.5.1985, str. 15.

      (9)  UL L 185, 15.7.1988, str. 24.

      (10)  UL L 293, 12.11.1994, str. 9.


title: 2006/471/ES: Sklep Sveta z dne  27. junija 2006  o uskladitvi nadomestil iz Sklepa 2003/479/ES o pravilih za domače izvedence in vojaške uslužbence, dodeljene generalnemu sekretariatu Sveta

text:
               8.7.2006

               SL

               Uradni list Evropske unije

               L 187/32

      SKLEP SVETA

   z dne 27. junija 2006
   o uskladitvi nadomestil iz Sklepa 2003/479/ES o pravilih za domače izvedence in vojaške uslužbence, dodeljene generalnemu sekretariatu Sveta
   (2006/471/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28(1) Pogodbe,
   ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,
   ob upoštevanju Sklepa Sveta 2003/479/ES (1) in zlasti člena 15 Sklepa,
   ob upoštevanju naslednjega:

               (1)

               Člen 15(7) Sklepa 2003/479/ES določa, da se dnevna in mesečna nadomestila domačim izvedencem in vojaškim uslužbencem, dodeljenim Generalnemu sekretariatu Sveta vsako leto uskladijo brez učinka za nazaj na podlagi prilagajanja osnovnih plač uradnikov Skupnosti v Bruslju in Luxembourgu.

               (2)

               Zadnja prilagoditev teh nadomestil je bila predvidena v Sklepu 2005/442/ES in je začela učinkovati 1. junija 2005.

               (3)

               Svet je z Uredbo Sveta (ES, Euratom) št. 2104/2005 z dne 20. decembra 2005 o prilagoditvi prejemkov in pokojnin uradnikov in drugih uslužbencev Evropskih skupnosti ter ponderjev, ki se zanje uporabljajo, z učinkom od 1. julija 2005 (2) sprejel prilagoditev prejemkov in pokojnin uradnikov Skupnosti v višini 2,2 % –

         SKLENIL:
   Člen 1
   1.   V členu 15(1) Sklepa 2003/479/ES se zneska 28,16 EUR in 112,61 EUR nadomestita z zneskoma 28,78 EUR oziroma 115,09 EUR.
   2.   V členu 15(2) se tabela nadomesti z naslednjim:

                  „Oddaljenost med krajem zaposlitve in krajem dodelitve (v km)

                  Znesek v EUR

                  0–150

                  0

                  > 150

                  73,98

                  > 300

                  131,52

                  > 500

                  213,73

                  > 800

                  345,26

                  > 1 300

                  542,55

                  > 2 000

                  649,43“

   3.   V členu 15(4) se znesek 28,16 EUR nadomesti z zneskom 28,78 EUR.
   Člen 2
   Ta sklep začne učinkovati prvi dan meseca, ki sledi mesecu, v katerem je bil sprejet.

      V Luxembourgu, 27. junija 2006

            Za Svet

            Predsednik

         J. PRÖLL

      (1)  UL L 160, 28.6.2003, str. 72. Sklep, nazadnje spremenjen s Sklepom 2005/442/ES (UL L 153, 16.6.2005, str. 32).

      (2)  UL L 337, 22.12.2005, str. 7.


title: Sklep Sveta (SZVP) 2017/380 z dne 3. marca 2017 o podaljšanju mandata posebnega predstavnika Evropske unije za mirovni proces na Bližnjem vzhodu

text:
               4.3.2017

               SL

               Uradni list Evropske unije

               L 58/29

         SKLEP SVETA (SZVP) 2017/380
   z dne 3. marca 2017
   o podaljšanju mandata posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2015 sprejel Sklep (SZVP) 2015/599 (1), s katerim je Fernanda GENTILINIJA imenoval za posebnega predstavnika Evropske unije (PPEU) za mirovni proces na Bližnjem vzhodu. Mandat PPEU se izteče 28. februarja 2017.

               (2)

               Mandat PPEU bi bilo treba podaljšati za nadaljnjih 16 mesecev.

               (3)

               PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Fernanda GENTILINIJA kot PPEU za mirovni proces na Bližnjem vzhodu se podaljša do 30. junija 2018. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   1.   Mandat PPEU temelji na ciljih politike Unije v zvezi z mirovnim procesom na Bližnjem vzhodu.
   2.   Splošni cilj je celovit mir, ki bi ga bilo treba doseči v obliki rešitve dveh držav, in sicer Izraela ter demokratične, ozemeljsko celovite, stabilne, miroljubne in suverene palestinske države, ki soobstajata znotraj varnih in priznanih meja ter vzdržujeta normalne odnose s svojimi sosedami v skladu z resolucijami Varnostnega sveta Združenih narodov (ZN) 242 (1967) in 338 (1973) ter ob upoštevanju drugih ustreznih resolucij, vključno z 2334 (2016), madridskimi načeli, vključno z načelom „zemlja za mir“, časovnim načrtom, že doseženimi dogovori med vpletenima stranema, arabsko mirovno pobudo in priporočili bližnjevzhodne četverice (v nadaljnjem besedilu: četverica) z dne 1. julija 2016. Ob upoštevanju različnih vidikov izraelsko-arabskih odnosov je regionalna razsežnost bistveni element za dosego celovitega miru.
   3.   Za uresničevanje tega cilja so politične prednostne naloge ohranjanje rešitve soobstoja dveh držav ter vnovični zagon mirovnega procesa in podpora temu procesu. Jasni parametri, s katerimi se opredeli osnova za pogajanja, so ključni elementi za uspešen rezultat, pri čemer je Unija svoje stališče v zvezi s temi parametri določila v sklepih Sveta z decembra 2009, decembra 2010 in julija 2014 in se bo zanj še naprej dejavno zavzemala.
   4.   Unija je zavezana sodelovanju z vpletenima stranema in partnerji v mednarodni skupnosti, vključno s sodelovanjem v četverici, ter dejavnemu izvajanju ustreznih mednarodnih pobud, da bi pogajanja dobila nov zagon.
   Člen 3
   Mandat
   1.   Da bi se dosegli cilji politike, je mandat PPEU:

               (a)

               zagotavljati dejaven in učinkovit prispevek Unije k ukrepom in pobudam, ki vodijo do končne rešitve izraelsko-palestinskega spora v obliki soobstoja dveh držav in v skladu s parametri Unije in ustreznimi resolucijami Varnostnega Sveta ZN, vključno z RVSZN 2334 (2016), ter v zvezi s tem pripraviti predloge za ukrepanje Unije;

               (b)

               spodbujati in vzdrževati tesne stike z vsemi vpletenimi stranmi v mirovnem procesu, ustreznimi političnimi akterji, drugimi državami v regiji, članicami četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, kakršna je Liga arabskih držav, da bi skupaj okrepili mirovni proces;

               (c)

               po potrebi si prizadevati za promocijo morebitnega novega okvira za pogajanja in prispevati k njemu, in sicer v posvetovanju z vsemi ključnimi deležniki in državami članicami, zlasti s spodbujanjem ciljev skupne izjave, ki so jo sprejeli udeleženci konference v Parizu 15. januarja 2017 (2);

               (d)

               dejavno podpirati mirovna pogajanja med vpletenimi stranmi in prispevati k njim, tudi s posredovanjem predlogov v imenu Unije in v skladu z njeno ustaljeno dolgoletno politiko v kontekstu teh pogajanj;

               (e)

               zagotavljati stalno prisotnost Unije v ustreznih mednarodnih forumih;

               (f)

               sodelovati pri kriznem upravljanju in preprečevanju kriz, tudi v zvezi z Gazo;

               (g)

               če je k temu pozvan, prispevati k izvajanju mednarodnih sporazumov, doseženih med vpletenimi stranmi, in z njimi vzpostaviti stik po diplomatski poti, če ne ravnajo skladno z navedenimi sporazumi;

               (h)

               vključevati se v politična prizadevanja za dosego temeljne spremembe, ki bi pripeljala do trajnostne rešitve za območje Gaze, ki je sestavni del prihodnje palestinske države in bi ga bilo treba obravnavati med pogajanji;

               (i)

               posebno pozornost nameniti dejavnikom, ki vplivajo na regionalno razsežnost mirovnega procesa, vključevanju arabskih partnerjev in izvajanju arabske mirovne pobude;

               (j)

               ohranjati konstruktivne odnose s podpisnicami sporazumov v okviru mirovnega procesa in tako spodbujati spoštovanje temeljnih načel demokracije, med drugim spoštovanje mednarodnega humanitarnega prava, človekovih pravic in pravne države;

               (k)

               predlagati posredovanje Unije v mirovnem procesu ter najboljše možnosti za uveljavljanje pobud Unije in trenutnih prizadevanj Unije v okviru mirovnega procesa, na primer pomoč Unije pri palestinskih reformah, vključno s političnimi vidiki zadevnih razvojnih projektov Unije;

               (l)

               vpleteni strani pozvati, naj se vzdržita enostranskih ukrepov, ki bi ogrozili izvedljivost rešitve soobstoja dveh držav, in sicer v Jeruzalemu in na območju C okupiranega Zahodnega brega;

               (m)

               kot odposlanec pri četverici redno poročati o napredku in poteku pogajanj in dejavnostih četverice ter sodelovati pri pripravah na srečanja odposlancev pri četverici na podlagi stališč Unije in usklajevanj z drugimi člani četverice;

               (n)

               sodelovati pri izvajanju politike Unije na področju človekovih pravic v sodelovanju s PPEU za človekove pravice, vključno s smernicami Unije v zvezi s človekovimi pravicami, zlasti pri smernicah Unije v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije v zvezi z resolucijo Varnostnega sveta ZN 1325 (2000) o ženskah, miru in varnosti, med drugim s spremljanjem in poročanjem o razvoju dogodkov ter oblikovanjem priporočil v zvezi s tem;

               (o)

               prispevati k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja v regiji.

         2.   PPEU podpira delo VP in ima pregled nad vsemi dejavnostmi Unije v regiji, ki so povezane z mirovnim procesom na Bližnjem vzhodu.
   Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   4.   PPEU tesno sodeluje s predstavništvom Unije v Jeruzalemu, delegacijo Unije v Tel Avivu in vsemi drugimi zadevnimi delegacijami Unije v regiji.
   5.   PPEU svoje dejavnosti prvenstveno opravlja v regiji, hkrati pa zagotavlja redno navzočnost na sedežu ESZD.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 30. junija 2018, je 1 825 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvešča Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo k PPEU. Plače takega začasno dodeljenega osebja krije država članica pošiljateljica, institucija Unije, ki ga pošilja, oziroma ESZD. Na delo k PPEU se lahko pošljejo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse začasno dodeljeno osebje ostane pod upravno pristojnostjo države članice pošiljateljice, institucije Unije, ki ga pošilja, oziroma ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno delovanje misije PPEU ter članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnih podatkov iz Sklepa Sveta 2013/488/EU (3).
   Člen 9
   Dostop do informacij in logistična podpora
   1.   Države članice, Komisija ESZD in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, v regiji zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotavlja, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in ESZD redno pripravlja ustna in pisna poročila. Poleg minimalnih zahtev za poročanje in določanje ciljev iz smernic o imenovanju, mandatu in financiranju posebnih predstavnikov Unije redno poroča PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu z členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo usklajeno. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije v Tel Avivu in Jeruzalemu.
   2.   Na terenu se vzdržujejo tesni stiki z ustreznimi vodji misij držav članic,vodji delegacij Unije in vodji misij v okviru SVOP. Ti PPEU pri izvajanju njegovega mandata pomagajo po svojih najboljših močeh. PPEU v tesnem usklajevanju z vodjo delegacije Unije v Tel Avivu in predstavništvom Unije v Jeruzalemu daje lokalne politične smernice vodjema policijske misije Evropske unije za Palestinska ozemlja (EUPOL COPPS) in misije pomoči Evropske unije za mejni prehod Rafa (EU BAM Rafah). PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova usklajenost z drugimi prispevki Unije za regijo se redno preverjata. PPEU do 30. septembra 2017 predloži Svetu, VP in Komisiji poročilo o napredku, do 31. marca 2018 pa celovito poročilo o izvajanju mandata.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2017.

      V Bruslju, 3. marca 2017

            Za Svet

            Predsednik

         M. FARRUGIA

      (1)  Sklep Sveta (SZVP) 2015/599 z dne 15. aprila 2015 o imenovanju posebnega predstavnika Evropske unije za mirovni proces na Bližnjem vzhodu (UL L 99, 16.4.2015, str. 29).

      (2)  Ena država članica (Združeno kraljestvo) je bila navzoča le kot opazovalka in ni podpisala skupne izjave, sprejete na konferenci.

      (3)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Evropskega parlamenta (EU) 2016/1494 z dne 28. aprila 2016 o zaključnem računu Prevajalskega centra za organe Evropske unije za proračunsko leto 2014

text:
               14.9.2016

               SL

               Uradni list Evropske unije

               L 246/185

         SKLEP EVROPSKEGA PARLAMENTA (EU) 2016/1494
   z dne 28. aprila 2016
   o zaključnem računu Prevajalskega centra za organe Evropske unije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Prevajalskega centra za organe Evropske unije za proračunsko leto 2014,

               —

               ob upoštevanju poročila Računskega sodišča o zaključnem računu Prevajalskega centra za organe Evropske unije za proračunsko leto 2014 z odgovorom centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice centru glede izvrševanja proračuna za proračunsko leto 2014 (05584/2016 – C8-0068/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0084/2016),

               1.

               ugotavlja, da so podatki v končnem zaključnem računu Prevajalskega centra za organe Evropske unije takšni kot v prilogi k poročilu Računskega sodišča;

               2.

               odobri zaključni račun Prevajalskega centra za organe Evropske unije za proračunsko leto 2014;

               3.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 33.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2011/757/EU: Sklep Evropskega parlamenta z dne 25. oktobra 2011 o zaključku poslovnih knjig Evropske policijske akademije za proračunsko leto 2009

text:
               26.11.2011

               SL

               Uradni list Evropske unije

               L 313/25

         SKLEP EVROPSKEGA PARLAMENTA
   z dne 25. oktobra 2011
   o zaključku poslovnih knjig Evropske policijske akademije za proračunsko leto 2009
   (2011/757/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori akademije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sprejetja odločitve o podelitvi razrešnice za proračunsko leto 2009 ter ob upoštevanju odgovorov direktorja Evropske policijske akademije,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4) in zlasti člena 16 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5), zlasti člena 94 Uredbe,
   ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,
   ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),
   ob upoštevanju zunanje revizije povračil zasebnih izdatkov, ki jo je naročila Evropska policijska akademija (št. pogodbe CEPOL/2010/001),
   ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),
   ob upoštevanju letnega poročila o dejavnostih generalnega direktorata za svobodo, varnost in pravico za leto 2009,
   ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,
   ob upoštevanju letnega poročila Evropskega računskega sodišča o izvajanju večletnega akcijskega načrta Evropske policijske akademije za obdobje 2010–2014,
   ob upoštevanju sporočila službe za notranjo revizijo z dne 4. julija 2011 (Ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,
   ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,
   ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0330/2011),

               1.

               odobri zaključek poslovnih knjig Evropske policijske akademije za proračunsko leto 2009;

               2.

               naroči svojemu predsedniku, naj ta sklep posreduje direktorju Evropske policijske akademije, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 137.

      (2)  UL L 250, 27.9.2011, str. 260.

      (3)  UL L 248, 16.9.2002, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.


title: Sklep Sveta 2012/123/SZVP z dne 27. februarja 2012 o spremembah Sklepa 2011/523/EU o delni prekinitvi izvajanja Sporazuma o sodelovanju med Evropsko gospodarsko skupnostjo in Sirsko arabsko republiko

text:
               28.2.2012

               SL

               Uradni list Evropske unije

               L 54/18

         SKLEP SVETA 2012/123/SZVP
   z dne 27. februarja 2012
   o spremembah Sklepa 2011/523/EU o delni prekinitvi izvajanja Sporazuma o sodelovanju med Evropsko gospodarsko skupnostjo in Sirsko arabsko republiko
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 207 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Med Evropsko gospodarsko skupnostjo in Sirsko arabsko republiko je bil dne 18. januarja 1977 sklenjen Sporazum o sodelovanju (1) (v nadaljnjem besedilu: „Sporazum o sodelovanju“), da bi se tako spodbudilo splošno sodelovanje z namenom okrepitve medsebojnih odnosov.

               (2)

               Svet je dne 2. septembra 2011 sprejel Sklep 2011/523/EU (2), na podlagi katerega je bilo delno prekinjeno izvajanje Sporazuma o sodelovanju do takrat, ko bodo organi Sirije prenehali s sistematičnim kršenjem človekovih pravic in jih bo zato ponovno možno obravnavati kakor da ravnajo v skladu z mednarodnim pravom in načeli, ki so podlaga za Sporazum o sodelovanju.

               (3)

               Od takrat in glede na dodatno poslabšanje razmer v Siriji je Unija sprejela dodatne omejevalne ukrepe proti režimu Sirije (3).

               (4)

               Glede na navedeno, bi se delna prekinitev izvajanja Sporazuma o sodelovanju morala nadaljevati. Ker je v skladu s pristopom iz Sklepa 2011/523/EU prekinitev izvajanja usmerjena na organe Sirije in ne na ljudstvo te države, bi morala biti ustrezno omejena. Ker trgovanje z zlatom, plemenitimi kovinami in diamanti koristi zlasti režimu Sirije in tako podpira represivno politiko, je treba začasno prenehanje izvajanja razširiti tudi na trgovanje s temi materiali –

         SPREJEL NASLEDNJI SKLEP:
   Člen 1
   Ukrepi, navedeni v Prilogi tega sklepa, se dodajo ukrepom iz Priloge k Sklepu 2011/523/EU.
   Člen 2
   Sirska arabska republika je o tem sklepu uradno obveščena.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 27. februarja 2012

            Za Svet

            Predsednica

         C. ASHTON

      (1)  UL L 269, 27.9.1978, str. 2.

      (2)  UL L 228, 3.9.2011, str. 19.

      (3)  Uredba Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji (UL L 16, 19.1.2012, str. 1), Izvedbena uredba Sveta (EU) št. 55/2012 z dne 23. januarja 2012 o izvajanju člena 33(1) Uredbe (EU) št. 36/2012 o omejevalnih ukrepih glede na razmere v Siriji (UL L 19, 24.1.2012, str. 6), Izvedbeni sklep Sveta 2012/37/SZVP z dne 23. januarja 2012 o izvajanju Sklepa 2011/782/SZVP o omejevalnih ukrepih proti Siriji (UL L 19, 24.1.2012, str. 33).

      PRILOGA

         Ukrepi iz člena 1

                  „(6)

                  neposredna ali posredna prodaja, dobava, prenos ali izvoz zlata, plemenitih kovin in diamantov, kakor so navedeni v nadaljnjem besedilu, ne glede na to, ali izvirajo iz Unije ali ne, vladi Sirije, njenim javnim organom, korporacijam in agencijam, Centralni banki Sirije, vsem osebam, subjektom ali organom, ki delujejo v njihovem imenu ali po njihovem naročilu, ali kateremu koli subjektu ali organu, ki je v njihovi lasti ali pod njihovim nadzorom;

                  (7)

                  posredna ali neposredna nabava, uvoz ali prevoz zlata, plemenitih kovin in diamantov, kakor so navedeni v nadaljnjem besedilu, ne glede na to, ali izvirajo iz Sirije ali ne, od vlade Sirije, njenih javnih organov, korporacij in agencij, Centralne banke Sirije in vseh oseb, subjektov ali organov, ki delujejo v njihovem imenu ali po njihovem naročilu, ali katerega koli subjekta ali organa, ki je v njihovi lasti ali pod njihovim nadzorom; ter

                  (8)

                  neposredno ali posredno zagotavljanje tehnične pomoči ali posredništva, financiranja ali finančne pomoči v povezavi z blagom iz točk (6) in (7) vladi Sirije, njenim javnim organom, korporacijam in agencijam, Centralni banki Sirije in vsem osebam, subjektom ali organom, ki delujejo v njihovem imenu ali po njihovem naročilu, ali kateremu koli subjektu ali organu, ki je njihovi lasti ali pod njihovim nadzorom.

            Zlato, plemenite kovine in diamanti iz zadevnih točk te priloge, so:

                     Oznaka HS

                     Opis

                  7102

                  Diamanti, neobdelani ali obdelani, toda nemontirani in nevdelani.

                  7106

                  Srebro (vključno srebro, prevlečeno z zlatom ali platino), neobdelano ali v obliki polizdelkov ali prahu.

                  7108

                  Zlato (vključno zlato, prevlečeno s platino), neobdelano ali v obliki polizdelkov ali prahu.

                  7109

                  Navadne kovine ali srebro, platirani s slojem zlata, brez nadaljnje obdelave, kot polizdelki.

                  7110

                  Platina, neobdelana, polizdelki ali v prahu.

                  7111

                  Navadne kovine, srebro ali zlato, platirani s slojem platine, brez nadaljnje obdelave, kot polizdelki.

                  7112

                  Odpadki in ostanki plemenitih kovin ali kovin, platiranih s slojem plemenite kovine; drugi ostanki in odpadki, ki vsebujejo plemenite kovine ali njihove spojine, vrst, ki se uporabljajo predvsem za ponovno pridobivanje plemenitih kovin.“


title: Sklep Komisije z dne 30. julija 1991 o ustanovitvi Svetovalnega odbora za carine in posredno obdavčenje

text:
Pomembno pravno obvestilo

|

31991D0453

Uradni list L 241 , 30/08/1991 str. 0043 - 0045 finska posebna izdaja: poglavje 2 zvezek 8 str. 0090  švedska posebna izdaja: poglavje 2 zvezek 8 str. 0090

		Sklep Komisijez dne 30. julija 1991o ustanovitvi Svetovalnega odbora za carine in posredno obdavčenje(91/453/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ker je bil Svetovalni odbor za carinske zadeve ustanovljen s Sklepom Komisije 73/351/EGS [1], spremenjen s Sklepom 86/565/EGS [2], da bi se pridobila mnenja strokovnih in potrošniških krogov o težavah, ki se pojavljajo pri delovanju carinske unije;ker ne obstaja noben forum, ki bi zastopal strokovne interese glede posrednega obdavčenja; ker bi morala biti glede tega izdana določba za posvetovanje zainteresiranih skupin o teh zadevah;ker je z vidika izkušenj postalo jasno, da so potrebne spremembe v sestavi in delovanju obstoječega Svetovalnega odbora, da bi se učinkoviteje osredotočal na tiste vidike carinske in davčne politike Skupnosti, katere želita Komisija in odbor podrobno razviti;ker je potrebno ustanoviti Svetovalni odbor za carine in posredno obdavčenje, ki odraža te nove zadeve;ker morajo postopkovna pravila Komisije odsevati pretekle izkušnje,SKLENILA:Člen 1S Komisijo se poveže Svetovalni odbor za carine in posredno obdavčenje, v nadaljevanju "Odbor".Sestavljajo ga zastopniki iz naslednjih kategorij: industrije, kmetijstva in ribištva, trgovine, transporta, zavarovalništva in bančništva, carinskih zastopnikov (vključno s špediterji), turizma, zaposlovanja, potrošnikov ter majhnih in srednje velikih podjetij.Člen 2Odbor poda Komisiji mnenja glede vseh zadev, povezanih s carinsko politiko, davkom na dodano vrednost in trošarino, bodisi na zahtevo Komisije ali na lastno pobudo.Člen 31. Odbor ima 19 članov.2. Sedeži so razdeljeni:- trije zastopniki industrije,- dva zastopnika kmetijstva in ribištva,- dva zastopnika trgovskih organizacij,- dva zastopnika gospodarske zbornice,- dva zastopnika za transport,- en zastopnik bančništva in zavarovalništva,- dva zastopnika carinskih zastopnikov (vključno s špediterji),- en zastopnik turističnih združenj,- en zastopnik za zaposlovanje,- dva zastopnika potrošnikov,- en zastopnika majhnih in srednje velikih podjetij.Člen 4Člane Odbora imenuje Komisija.Raven Skupnosti ali mednarodni strokovni ali potrošniški organi, ki so najbolj zastopani v dejavnostih, ki jih prizadenejo carine in davčne zadeve, Komisiji predlagajo dva kandidata različnih narodnosti iz držav članic za vsak njim dodeljen sedež.Člen 5Za vsakega člana Odbora se določi namestnik na način, ki je opisan v členu 4.Brez poseganja v člen 9 so namestniki prisotni na srečanjih Odbora in sodelujejo pri postopkih le, če člani, ki jih zastopajo, tega niso zmožni.Člen 6Mandat članov Odbora traja tri leta. Ta mandat je obnovljiv.Po izteku treh let člani opravljajo funkcijo do njihove zamenjave ali ponovnega imenovanja.Mandat člana se konča pred iztekom treh let v primeru njegovega odstopa, izstopa iz organizacije, ki jo zastopa, ali smrti. Lahko se konča tudi v primeru, če organizacija, ki ga je predlagala, zahteva njegovo zamenjavo.Imenuje se oseba, skladno s postopkom, določenim v členu 4, ki nadomesti navedenega člana za preostanek mandata.Člani niso nagrajeni za svoje delo.Člen 7Seznam članov in namestnikov objavi Komisija v informacijske namene v Uradnem listu Evropskih skupnosti.Člen 8Odbor izvoli predsednika in dva podpredsednika za obdobje treh let. Za izvolitev je potrebna dvotretjinska večina prisotnih članov. Izvoljeni člani so uradniki Odbora.Odbor lahko izmed svojih članov izvoli še druge uradnike, z dvotretjinsko večino.Uradniki pripravljajo in organizirajo delo Odbora.Člen 9Odbor ali zadevni oddelki Komisije lahko povabijo kogar koli, ki je strokovno usposobljen za sodelovanje pri postopku kot strokovnjak na dano temo, ki je na dnevnem redu.Strokovnjaki sodelujejo le v razpravah glede zadev, zaradi katerih so bili povabljeni.Člen 10Odbor lahko ustanovi delovne skupine.Člen 111. Komisija skliče Odbor, ki se sestane na sedežu Komisije. Srečanja uradnikov skliče predsednik po dogovoru s Komisijo.2. Zastopniki zadevnih oddelkov Komisije se udeležijo srečanj Odbora, njegovih uradnikov in delovnih skupin.3. Tajniške storitve Odbora, uradnikov in delovnih skupin zagotovi Komisija.Člen 12O zadevah, o katerih razpravlja Odbor, se ne glasuje.Komisija lahko, kadar prosi za mnenje Odbora, določi rok, v katerem se poda navedeno mnenje.Vidiki, ki jih izrazijo zastopane kategorije, se vnesejo v zapisnik, ki se pošlje Komisiji.Če v Odboru obstaja soglasje o mnenju, ki ga mora podati, Odbor pripravi osnutke skupnih sklepov, ki se dodajo zapisniku.Člen 13Če Komisija člane Odbora obvesti, da je zahtevano mnenje ali sprožena zadeva zaupne narave, se člani obvežejo, da ne bodo razkrivali informacij, ki so jih pridobili z delom v Odboru ali delovnih skupinah.V takih primerih so na srečanjih prisotni le člani odbora in zastopniki zadevnih oddelkov Komisije.Člen 14Sklep 73/351/EGS se razveljavi.Člen 15Ta sklep začne veljati 30. julija 1991.V Bruslju, 30. julija 1991Za KomisijoChristiane ScrivenerČlanica Komisije[1] UL L 321, 22.11.1973, str. 37.[2] UL L 331, 25.11.1986, str. 18.--------------------------------------------------


title: Sklep Komisije z dne 10. aprila 1996 o reorganizaciji Skupnega raziskovalnega središča

text:
Pomembno pravno obvestilo

|

31996D0282

Uradni list L 107 , 30/04/1996 str. 0012 - 0015

		Sklep Komisijez dne 10. aprila 1996o reorganizaciji Skupnega raziskovalnega središča(96/282/Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za atomsko energijo ter zlasti členov 8 in 131(2) Pogodbe,ob upoštevanju mnenja Sveta guvernerjev SRS,ker Skupno raziskovalno središče (SRS) v skladu s Sklepom Komisije 85/593/Euratom z dne 20. novembra 1985 o reorganizaciji Skupnega raziskovalnega središča (SRS) [1], kakor je bil nazadnje spremenjen s Sklepom 93/95/Euratom [2] in s Sklepom 94/809/Euratom [3], dobi strukturo, ki je primerna dodeljenim nalogam;ker je treba to strukturo spremeniti kadarkoli Komisija meni, da je to potrebno za zagotavljanje optimalne učinkovitosti dejavnosti SRS in za popolno skladnost slednjega s prednostnimi nalogami Komisije;ker je Komisija dne 16. januarja 1996 sklenila, da SRS postane neodvisni generalni direktorat Komisije, zato da se mu poveri avtonomija upravljanja, ki je potrebna za pravilno izvajanje njegovih nalog;ker je treba Sklep 85/593/Euratom in njegove spremembe ustrezno nadomestiti s tem sklepom,SKLENILA:Člen 1Skupno raziskovalno središče, v nadaljnjem besedilu "SRS", je sestavljeno iz ustanov, ki jih ustanovi Komisija za opravljanje raziskovalnih programov Skupnosti in drugih nalog, ki mu jih poveri Komisija.Člen 2Organi SRS so:- generalni direktor,- svet guvernerjev,- znanstveni odbor.Člen 3SRS vodi generalni direktor, ki ga imenuje Komisija. Generalni direktor in del služb, ki so mu neposredno podrejene, so nameščeni v Bruslju.Generalni direktor sprejme vse potrebne ukrepe za učinkovito delovanje SRS, v skladu z veljavnimi določbami in pooblastili, ki so prenesena nanj.Po zgoraj navedenih postopkih generalni direktor:- pripravlja osnutke programov za različna področja delovanja SRS, ki se predložijo Komisiji in ki navajajo finančne vidike teh programov,- določa strategijo SRS, zlasti glede konkurenčnih dejavnosti in sprejema ustrezne ukrepe za njihovo izvajanje,- se pogaja in sklepa raziskovalne pogodbe s tretjimi strankami,- je odgovoren za izvajanje programov in za finančno upravljanje,- določa notranjo organiziranost SRS, zlasti ob upoštevanju zahtev proračuna,- v okviru pooblastil, ki so prenesena nanj, izvaja podeljene pristojnosti, ki so na podlagi kadrovskih predpisov prenesene na pooblaščeni organ za imenovanja uradnikov in na organ, ki je pooblaščen za sklepanje pogodb pod pogoji za zaposlovanje drugih uradnikov.Člen 41. Ustanovi se svet guvernerjev SRS. Sestavljajo ga naslednji člani:(a) po en visoki predstavnik vsake države članice, ki ga imenuje Komisija na podlagi nominacij organov zadevne države;(b) predsednik, ki ga izvolijo predstavniki držav članic iz točke (a).Vsi člani se imenujejo za dobo treh let, ki se lahko obnovi.2. Svet guvernerjev pomaga generalnemu direktorju in daje Komisiji mnenja k vprašanjem, ki zadevajo:- vlogo SRS znotraj raziskovalne dejavnosti in strategije tehnološkega razvoja Skupnosti,- znanstveno/tehnično in finančno upravljanje SRS in izvajanje nalog, ki so mu poverjene.Glede zadev, ki jih generalnemu direktorju naloži Komisija, in v skladu z zadevami, ki se nanašajo zlasti na svet guvernerjev, generalni direktor o svojih predlogih pred njihovo uporabo zaprosi za mnenje svet guvernerjev.Predhodna pridobitev mnenja sveta guvernerjev je potrebna za vsako vprašanje, ki se predloži v odločanje Komisiji.Svet guvernerjev se ukvarja zlasti s:(i) predlogi za posebne programe, ki jih izvaja SRS, pa tudi s predlogi za druge naloge, ki se dodeljujejo SRS;(ii) pripravo večletnega strateškega načrtovanja vseh dejavnosti SRS in vsako leto najpozneje do 31. decembra s pripravo ustreznega letnega delovnega načrta, ki določa cilje vsakega delovnega programa za naslednje leto in vključuje povzetek opisa programa s ključnimi datumi, znanstvene reference in predvidene izdatke;(iii) spremljanjem posebnih raziskovalnih programov in programov tehnološkega razvoja SRS:- njihovega izvajanja, s posebno pozornostjo glede njihove usklajenosti s potrebami Skupnosti,- skladnosti njihovega razvoja s posebnimi programi posrednih dejavnosti, ki izhajajo iz okvirnih programov; s tem namenom svet guvernerjev enkrat letno organizira izmenjavo mnenj med ustreznimi programskimi odbori,- njihovih možnih prilagoditev;(iv) spremljanjem odnosov z drugimi službami Komisije in tretjimi strankami glede načel o odnosih med naročnikom in dobaviteljem;(v) strategijo konkurenčnih dejavnosti SRS in njihovim spremljanjem;(vi) oblikovanjem predlogov za letni proračun SRS in nadzorovanjem njegovega izvrševanja;(vii) - organiziranostjo SRS,- njegovim finančnim upravljanjem,- poglavitnimi naložbami,- izvajanjem njegovih raziskovalnih dejavnosti,- vrednotenjem teh s strani "gostujočih skupin", ki jih sestavljajo neodvisni strokovnjaki in spremljanjem njihovih priporočil;(viii) kadrovsko politiko, s posebnim poudarkom na:- oblikovanju predlogov, ki zadevajo kadrovsko politiko SRS,- vidikih, ki zadevajo mobilnost kadrov in izmenjavo znanstvenikov in tehničnega osebja z javnimi in zasebnimi telesi v državah članicah;(ix) imenovanjem in podaljševanjem ali odpoklicem s funkcij strokovno usposobljenega osebja SRS.3. Svet guvernerjev daje mnenja z večino, ki jo določa člen 118(2) Pogodbe ESAE, pri čemer se glasovi ponderirajo v skladu z navedenim členom. Predsednik ne glasuje.Komisija v čim večji meri upošteva mnenja sveta guvernerjev. Če svet guvernerjev ne soglaša s predlogom generalnega direktorja, se ta predloži Komisiji, ki o zadevi odloči. Svet guvernerjev je obveščen o odločitvi Komisije. Če odločitev ni v skladu z mnenjem sveta guvernerjev, je Svet o tem nemudoma obveščen. Prav tako je Svet seznanjen z razlogi za odločitev.Če Komisija ne sprejme mnenja sveta guvernerjev o zadevah, ki zahtevajo odločitev Komisije, se izvajanje ukrepov v zvezi s to zadevo odloži za en mesec; v tem mesecu se zadeva ponovno predloži v obravnavo svetu guvernerjev z zahtevo po novem mnenju. Po prejemu tega mnenja ali po preteku enega meseca Komisija sprejme dokončno odločitev in o njej obvesti svet guvernerjev. Če ne more sprejeti mnenja sveta guvernerjev, Komisija o svoji odločitvi in razlogih zanjo brez odlašanja obvesti Svet. Komisija svet guvernerjev obvešča o svojih odločitvah, ki zadevajo SRS glede vseh zadev, o katerih je svet guvernerjev dal mnenje.Svet guvernerjev lahko predloži preko Komisije svoje mnenje glede vseh zadev, ki se nanašajo na SRS, Svetu in Evropskemu parlamentu.4. Svet guvernerjev da svoje pripombe o letnem poročilu o upravljanju, ki ga sestavi generalni direktor. Te pripombe se skupaj z letnim poročilom o upravljanju, kakor ga potrdi Komisija, pošljejo Svetu in Evropskemu parlamentu.Svet guvernerjev svetuje generalnemu direktorju glede organiziranosti vrednotenja nalog, ki jih opravlja SRS, v zvezi z znanstvenimi in tehničnimi rezultati ter upravnim in finančnim upravljanjem središča; prav tako daje nasvete glede izbire neodvisnih izvedencev, ki so vabljeni, da sodelujejo pri tem vrednotenju. Svet guvernerjev o rezultatih teh vrednotenj predloži svoje pripombe.5. Svet guvernerjev se sestaja najmanj štirikrat letno.Svet guvernerjev sprejme svoj poslovnik, vključno s pravili glede organizacije svojega dela.SRS zagotovi svetu guvernerjev sekretariat in da na voljo vse informacije, ki jih ta potrebuje.Člen 5Ustanovi se znanstveni odbor SRS za pomoč generalnemu direktorju.Polovico znanstvenega odbora sestavljajo člani, ki jih generalni direktor imenuje izmed vodij enot ali projektov in visoko usposobljenim znanstvenim osebjem, drugo polovico pa sestavljajo zastopniki znanstvenega in tehničnega osebja, ki jih to osebje izbere.Generalni direktor se redno posvetuje z znanstvenim odborom o vseh vprašanjih znanstvene ali tehnične narave, ki zadevajo dejavnosti SRS. V zvezi s tem še zlasti sodeluje pri pripravi osnutkov programov.Člen 61. Ob upoštevanju splošne politike, ki sta jo sprejela Svet in Evropski parlament, in splošnih smernic Komisije generalni direktor pripravlja osnutke programov za področje dejavnosti SRS.2. O osnutkih programov se posvetuje s svetom guvernerjev.3. Komisija pregleda osnutke programov v luči splošnih politik Skupnosti in ob upoštevanju proračunskega stanja Skupnosti. Predloge sprejme v skladu z določbami Pogodbe in jih predloži v obravnavo Svetu.Člen 71. Generalni direktor je odgovoren za pravilno izvajanje programov, ki so dodeljeni SRS v izvajanje. S svojimi odločitvami usmerja delovanje inštitutov in služb ter zlasti izbira med alternativnimi metodami izvajanja ciljev programov.2. Komisiji zagotavlja vse informacije, ki jih ta potrebuje pri sestavljanju poročil, zahtevanih v členu 11 Pogodbe Euratom.3. Generalni direktor ustrezno zagotavlja, da so v času izvajanja in priprav zaporedni programi ustrezno usklajeni in med seboj povezani, ob upoštevanju zlasti znanstvene in industrijske infrastrukture SRS. Generalni direktor vsaki dve leti poskrbi za oceno programov, ki se izvajajo.Člen 81. Generalni direktor vsako leto pripravi oceno sredstev, ki so potrebna za izvajanje programov, da omogoči sestavo ustreznega dela predosnutka proračuna Skupnosti. Ta ocena vsebuje oceno prihodkov in odhodkov glede dela, ki ga opravlja SRS za konkurenčne dejavnosti.Člen 6 se s potrebnimi spremembami uporablja za pripravo predosnutkov proračunov za raziskovalne dejavnosti.2. Generalni direktor odobri odhodke SRS; podpisuje plačilne naloge in potrdila o prejemu; sklepa pogodbe in odobri prenose sredstev.3. Generalni direktor ob koncu finančnega leta Komisiji predloži poročilo o prihodkih in odhodkih za navedeno finančno leto.4. Komisija imenuje uradnika, ki je pristojen za nadzor nad obveznostmi in izdajanjem plačilnih nalogov, pa tudi za nadzor nad prejemanjem prihodkov.5. Komisija imenuje računovodjo, ki je pristojen za plačila odhodkov in prejemanje prihodkov ter za upravljanje s sredstvi in drugimi dragocenostmi, za katerih varno hrambo je odgovoren.Člen 91. V okviru svojih pooblastil ima generalni direktor nad osebjem taka pooblastila, kot jih nanj prenese pristojni organ, ki ga imenuje.2. Vendar pa v zvezi z uradniki in drugimi uslužbenci iz razredov A1 in A2 pooblastila, določena v členih 29, 49, 50 in 51 ter naslovu VI kadrovskih predpisov, izvaja Komisija na predlog generalnega direktorja.3. Generalni direktor v imenu Komisije sprejme vse potrebne ukrepe za zagotavljanje varnosti osebja in objektov, za katere odgovarja.Člen 10Generalni direktor lahko pooblastila, ki so mu bila podeljena, prenese na namestnika generalnega direktorja in na direktorje.V Bruslju, 10. aprila 1996Za KomisijoÉdith CressonČlanica Komisije[1] UL L 373, 31.12.1985, str. 6.[2] UL L 37, 13.2.1993, str. 44.[3] UL L 330, 21.12.1994, str. 64.--------------------------------------------------


title: 2011/812/EU: Sklep Sveta z dne 1. decembra 2011 o imenovanju švedskega člana in švedskega nadomestnega člana Odbora regij

text:
               7.12.2011

               SL

               Uradni list Evropske unije

               L 324/32

         SKLEP SVETA
   z dne 1. decembra 2011
   o imenovanju švedskega člana in švedskega nadomestnega člana Odbora regij
   (2011/812/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga švedske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Kenta JOHANSSONA se je sprostilo mesto člana Odbora regij.

               (3)

               Mesto nadomestnega člana se bo sprostilo zaradi imenovanja Ewe-May KARLSSON za članico Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za članico:

                           —

                           Ewa-May KARLSSON, Ledamot i kommunfullmäktige, Vindelns kommun,

                     in

               (b)

               za nadomestno članico:

                           —

                           Carola GUNNARSSON, Ledamot i kommunfullmäktige, Sala kommun.

         Člen 2
   Ta sklep začne veljati na dan sprejetja.

      V Bruslju, 1. decembra 2011

            Za Svet

            Predsednik

         W. KOSINIAK-KAMYSZ

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2010/247/: Sklep Sveta z dne 26. aprila 2010 o imenovanju poljskega člana in poljskega nadomestnega člana Odbora regij

text:
               1.5.2010

               SL

               Uradni list Evropske unije

               L 110/30

         SKLEP SVETA
   z dne 26. aprila 2010
   o imenovanju poljskega člana in poljskega nadomestnega člana Odbora regij
   (2010/247/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga poljske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandata Tadeusza WRONE, člana Odbora regij, se je sprostilo mesto člana Odbora regij. Mesto nadomestnega člana se je sprostilo zaradi imenovanja Jana BRONŚA za člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Jan BRONŚ, Mayor of Oleśnica (sprememba mandata),

                     in

               (b)

               za nadomestnega člana:

                           —

                           Zbigniew PODRAZA, Mayor of Dąbrowa Górnicza.

         Člen 2
   Ta sklep začne učinkovati na dan sprejetja.

      V Luxembourgu, 26. aprila 2010

            Za Svet

            Predsednik

         M. Á. MORATINOS

      (1)  UL L 348, 29.12.2009, str. 22 in UL L 12, 19.1.2010, str. 11.


Pomembno pravno obvestilo

|

52007IP0151

Sklep Evropskega parlamenta z dne 25. aprila 2007 o ustanovitvi in določitvi pristojnosti, sestavi in trajanju mandata začasnega odbora za podnebne spremembe

Uradni list 074 E , 20/03/2008 str. 0652 - 0653

		P6_TA(2007)0151Začasni odbor za podnebne spremembeSklep Evropskega parlamenta z dne 25. aprila 2007 o ustanovitvi in določitvi pristojnosti, sestavi in trajanju mandata začasnega odbora za podnebne spremembeEvropski parlament,- ob upoštevanju člena 175 svojega Poslovnika,- ob upoštevanju sklepa konference predsednikov z dne 19. aprila 2007, da predlaga ustanovitev začasnega odbora za podnebne spremembe ter določi njegove naloge in sestavo,- ob upoštevanju nujne potrebe po tem, da se na vseh ravneh sprejmejo konkretni ukrepi za soočanje s podnebnimi spremembami, in potrebe, da politični voditelji ta proces začnejo,- ob upoštevanju resolucij Evropskega parlamenta o podnebnih spremembah, zlasti tistih, ki so bile sprejete dne 16. novembra 2005 [1], 26. oktobra 2006 [2] in 14. februarja 2007 [3],- ob upoštevanju potrebe po zbiranju in usklajevanju mnenj različnih zadevnih odborov, zato da bi Evropski parlament lahko igral ključno vlogo pri osveščanju in dosegel, da bi se izziv podnebnih sprememb umestil med glavne teme mednarodnih razprav,- ob upoštevanju potrebe po tem, da organizira svoje delo in posledično svoje strukture, zlasti z dodeljevanjem dodatnih sredstev, potrebnih za ustrezno reševanje tega vprašanja,1. sklene, da ustanovi začasni odbor za podnebne spremembe z naslednjimi nalogami:a) oblikovanje predlogov o prihodnji celoviti politiki Evropske unije na področju podnebnih sprememb in usklajevanje stališč Evropskega parlamenta glede pogajanj o mednarodnem okviru podnebne politike za čas po letu 2012;b) analiza in ocena stanja na področju podnebnih sprememb ter predlaganje ustreznih ukrepov na vseh ravneh, s hkratnim vrednotenjem njihovega finančnega vpliva ter stroškov neukrepanja;c) oblikovanje čim bolj popolnega seznama nedavnih dosežkov in prihodnjih možnosti na področju boja proti podnebnim spremembam, o čemer Parlamentu predloži podrobno analizo, na podlagi katere lahko Parlament prevzame svojo politično odgovornost;d) presoja okoljskega, pravnega, ekonomskega, družbenega, geopolitičnega in regionalnega vpliva nedavnih dosežkov in prihodnjih možnosti ter vpliva na javno zdravje;e) analiza in ocena dosedanje uporabe zakonodaje Skupnosti na tem področju;f) v ta namen vzpostavitev ustreznih stikov in organiziranje predstavitev s parlamenti in vladami držav članic in tretjih držav, z evropskimi institucijami in mednarodnimi organizacijami ter s predstavniki znanstvenih krogov, podjetij in civilne družbe, vključno z mrežami lokalnih in regionalnih oblasti;2. sklene, da pristojnosti stalnih odborov Parlamenta, zadolženih za sprejemanje, spremljanje in izvajanje zakonodaje Skupnosti v zvezi s tem vprašanjem, ostanejo nespremenjene, začasni odbor pa lahko oblikuje priporočila za delovanje ali pobude, ki naj bi jih sprožili;3. sklene, da mandat začasnega odbora traja dvanajst mesecev, z začetkom 10. maja 2007, ob koncu tega obdobja pa odbor Parlamentu predloži poročilo, ki po potrebi vsebuje priporočila za delovanje ali pobude, ki naj bi jih sprožili;4. odloči, da bo začasni odbor štel 60 članov.[1] UL C 280 E, 18.11.2006, str. 120.[2] Sprejeta besedila, P6_TA(2006)0460.[3] Sprejeta besedila, P6_TA(2007)0038.--------------------------------------------------


title: 2010/424/CFSP: Sklep Sveta 2010/424/SZVP z dne 26. julija 2010 o spremembi Skupnega ukrepa 2008/736/SZVP o nadzorni misiji Evropske unije v Gruziji, EUMM Georgia

text:
               31.7.2010

               SL

               Uradni list Evropske unije

               L 199/29

         SKLEP SVETA 2010/424/SZVP
   z dne 26. julija 2010
   o spremembi Skupnega ukrepa 2008/736/SZVP o nadzorni misiji Evropske unije v Gruziji, EUMM Georgia
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 15. septembra 2008 sprejel Skupni ukrep 2008/736/SZVP o nadzorni misiji Evropske unije v Gruziji, EUMM Georgia (1).

               (2)

               Skupni ukrep 2008/736/SZVP je bil nazadnje podaljšan s Skupnim ukrepom 2009/572/SZVP (2) do 14. septembra 2010. Referenčni finančni znesek za kritje odhodkov, povezanih z misijo EUMM Georgia, je do tega dne znašal 49 600 000 EUR. Referenčni finančni znesek bi bilo treba povečati za 2 500 000 EUR, da bi lahko krili dodatne operativne potrebe navedene misije.

               (3)

               Zato je treba ustrezno spremeniti Skupni ukrep 2008/736/SZVP –

         SPREJEL NASLEDNJI SKLEP:
   Člen 1
   Člen 14(1) Skupnega ukrepa 2008/736/SZVP se nadomesti z naslednjim:

      „1.   Referenčni finančni znesek za kritje odhodkov, povezanih z misijo, znaša 52 100 000 EUR.“

   Člen 2
   Ta sklep začne veljati na dan sprejetja.

      V Bruslju, 26. julija 2010

            Za Svet

            Predsednica

         C. ASHTON

      (1)  UL L 248, 17.9.2008, str. 26.

      (2)  UL L 197, 29.7.2009, str. 110.


title: Odločba Nadzornega organa Efte št. 387/06/COL z dne 13. decembra 2006 o spremembi Odločbe Nadzornega organa Efte št. 195/04/COL o izvedbenih določbah iz člena 27 dela II Protokola 3 k Sporazumu med državami Efta o ustanovitvi nadzornega organa in sodišča glede standardnih obrazcev za priglasitev pomoči

text:
               11.6.2009

               SL

               Uradni list Evropske unije

               L 148/35

      ODLOČBA NADZORNEGA ORGANA EFTE

   št. 387/06/COL
   z dne 13. decembra 2006
   o spremembi Odločbe Nadzornega organa Efte št. 195/04/COL o izvedbenih določbah iz člena 27 dela II Protokola 3 k Sporazumu med državami Efta o ustanovitvi nadzornega organa in sodišča glede standardnih obrazcev za priglasitev pomoči
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) ter zlasti členov 61 do 63 Sporazuma in Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in sodišča (2) ter zlasti člena 27 dela II Protokola 3 k Sporazumu o nadzornem organu in sodišču,
   KER je Nadzorni organ Efte 14. julija 2004 sprejel Odločbo št. 195/04/COL o izvedbenih določbah iz členov 27 do 29 dela II Protokola 3 k Sporazumu o nadzornem organu in sodišču (3),
   KER Odločba Nadzornega organa Efte št. 195/04/COL predpisuje obvezni splošni obrazec za priglasitev državne pomoči,
   KER je Nadzorni organ Efte sprejel nove smernice o državni regionalni pomoči za obdobje 2007 do 2013 (4), ki bodo veljale za vso regionalno pomoč, dodeljeno po 31. decembru 2006,
   KER je zaradi sprejetja novih smernic Skupnosti o državni regionalni pomoči za obdobje 2007 do 2013 (5) Evropska komisija spremenila dele obrazca za priglasitev (6),
   KER je treba po tem, ko je Nadzorni organ Efte sprejel nove smernice o državni regionalni pomoči za obdobje 2007 do 2013, spremeniti dele obrazca za priglasitev v Odločbi št. 195/04/COL,
   PO POSVETOVANJU s Svetovalnim odborom za državno pomoč z dopisom z dne 21. novembra 2006 na podlagi člena 29 dela II Protokola 3 k Sporazumu o nadzornem organu in sodišču –
   SPREJEL NASLEDNJO ODLOČBO:
   Člen 1
   Priloga I k Odločbi Nadzornega organa Efte št. 195/04/COL se spremeni v skladu s Prilogo k tej odločbi.
   Člen 2
   Ta odločba je naslovljena na Republiko Islandijo, Kneževino Lihtenštajn in Kraljevino Norveško.
   Člen 3
   Ta odločba začne veljati dan po tem, ko jo sprejme Nadzorni organ.
   Člen 4
   Ta odločba je verodostojna v angleškem jeziku.

      V Bruslju, 13. decembra 2006

            Za Nadzorni organ Efte

         Bjørn T. GRYDELAND

            Predsednik

         Kristján Andri STEFÁNSSON

            Član kolegija

      (1)  V nadaljnjem besedilu Sporazum EGP.

      (2)  V nadaljnjem besedilu Sporazum o nadzornem organu in sodišču.

      (3)  UL L 139, 25.5.2006, str. 37 in Dopolnilo EGP št. 26, 25.5.2006. str.1.

      (4)  Odločba Nadzornega organa EFTA št. 85/06/COL z dne 6. aprila 2006, še neobjavljena v Uradnem listu. Poglavje 25B Smernic o državni pomoči ustreza Sporočilu Komisije – Smernice o državni regionalni pomoči za 2007–2013 (UL C 54, 4.3.2006, str. 13).

      (5)  Glej opombo 4.

      (6)  Uredba Komisije (ES) št. 1627/2006 z dne 24. oktobra 2006 o spremembi Uredbe (ES) št. 749/2004 glede standardnih obrazcev za priglasitev pomoči (UL L 302, 1.11.2006, str. 10).

      PRILOGA


title: 2006/613/ES: Sklep št. 204 z dne 6. oktobra 2005 o vzorčnih obrazcih, potrebnih za izvajanje uredb Sveta (EGS) št. 1408/71 in (EGS) št. 574/72 (serija E 200) (Besedilo velja za EGP in za Sporazum EU/Švica)

text:
               16.9.2006

               SL

               Uradni list Evropske unije

               L 254/1

      SKLEP št. 204
   z dne 6. oktobra 2005
   o vzorčnih obrazcih, potrebnih za izvajanje uredb Sveta (EGS) št. 1408/71 in (EGS) št. 574/72 (serija E 200)
   (Besedilo velja za EGP in za Sporazum EU/Švica)
   (2006/613/ES)
   UPRAVNA KOMISIJA ZA SOCIALNO VARNOST DELAVCEV MIGRANTOV JE –
   ob upoštevanju člena 81(a) Uredbe Sveta (EGS) št. 1408/71 (1) z dne 14. junija 1971 o uporabi sistemov socialne varnosti za zaposlene osebe, samozaposlene osebe in za njihove družinske člane, ki se gibljejo znotraj Skupnosti, v skladu s katero je Upravna komisija dolžna obravnavati vse upravne zadeve, ki izhajajo iz Uredbe (EGS) št. 1408/71 in iz poznejših uredb,
   ob upoštevanju člena 2(1) Uredbe (EGS) št. 574/72 (2) o določitvi postopka za izvajanje Uredbe (EGS) št. 1408/71, v skladu s katerim je Upravna komisija dolžna pripraviti vzorce dokumentov, potrebnih za izvajanje uredb (EGS) št.1408/71 in (EGS) št. 574/72,
   ob upoštevanju Sklepa št. 184 (3) z dne 10. decembra 2001 o vzorčnih obrazcih, potrebnih za izvajanje uredb Sveta (EGS) št. 1408/71 in (EGS) št. 574/72 (E 201 do E 207, E 213 in E 215),
   ob upoštevanju Sklepa št. 188 (4) z dne 10. decembra 2002 o vzorčnih obrazcih, potrebnih za izvajanje Uredbe Sveta (EGS) št. 574/72 (E 210 in E 211),
   ob upoštevanju naslednjega:

               (1)

               Širitev Evropske unije 1. maja 2004 zahteva spremembo obrazcev serije E 200.

               (2)

               S Sporazumom o Evropskem gospodarskem prostoru (Sporazum EGP) z dne 2. maja 1992, dopolnjenim s Protokolom z dne 17. marca 1993, Priloga VI, se uredbi (EGS) št. 1408/71 in (EGS) št. 574/72 uporabljata v Evropskem gospodarskem prostoru.

               (3)

               Evropska skupnost in njene države članice ter Švicarska konfederacija so sklenile Sporazum o prostem pretoku oseb (Sporazum s Švico), ki je začel veljati dne 1. junija 2002. Priloga II k Sporazumu se nanaša na uredbi (EGS) št. 1408/71 in (EGS) št. 574/72.

               (4)

               Obrazci, ki se uporabljajo v Evropski uniji in v okviru Sporazuma EGP ter Sporazuma s Švico, morajo biti iz praktičnih razlogov enaki –

         SKLENILA:

               1.

               Vzorčni obrazci E 202 z dodatnimi stranmi 1 do 9, E 203 z dodatnimi stranmi 1 do 13, E 204 z dodatnimi stranmi 1 do 9, E 205 (BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 z dodatnimi stranmi 1 do 5 in E 215 z dodatno stranjo, se sprejmejo v skladu z obrazci, ki so priloženi temu sklepu.

               2.

               Pristojni organi držav članic zagotovijo zadevnim strankam obrazce, ki so skladni s priloženimi obrazci. Ti obrazci so na voljo v uradnih jezikih Skupnosti in oblikovani tako, da so njihove različice popolnoma skladne, tako da lahko vsi naslovniki prejmejo obrazec, natisnjen v njihovem jeziku.

               3.

               Ta sklep, ki nadomesti sklepa št. 184 in št. 188, se objavi v Uradnem listu Evropske unije. Veljati začne prvi dan v mesecu, ki sledi njegovi objavi.

            Predsednik Upravne komisije

         Anna HUDZIECZECK

      (1)  UL L 149, 5.7.1971, str. 2, Uredba, kakor je bila nazadnje spremenjena z Uredbo (ES) št. 647/2005 Evropskega parlamenta in Sveta (UL L 117, 4.5.2005, str. 1).

      (2)  UL L 74, 27.3.1972, str. 1, Uredba, kakor je bila nazadnje spremenjena z Uredbo (ES) št. 647/2005 Evropskega parlamenta in Sveta.

      (3)  UL L 304, 6.11.2002, str. 1, popravljeno v UL L 315, 19.11.2002, str. 22.

      (4)  UL L 112, 6.5.2003, str. 12.